L 56/28
RO
Jurnalul Oficial al Uniunii Europene
23.2.2023
3.
STABILIREA UNEI LISTE A ȚĂRILOR TERȚE NECOOPERANTE (21)
Având în vedere concluziile la care s-a ajuns în ceea ce privește Camerunul, această țară ar trebui să fie inclusă, în conformitate cu articolul 33 din Regulamentul INN, pe lista țărilor terțe necooperante stabilită prin Decizia de punere în aplicare 2014/170/UE.
Prin urmare, decizia respectivă ar trebui să fie modificată în consecință.
(22)
Includerea Camerunului pe lista țărilor terțe necooperante în ceea ce privește combaterea activităților de pescuit INN atrage după sine aplicarea măsurilor prevăzute la articolul 38 din Regulamentul INN.
Articolul 38 alineatul (1) din Regulamentul INN prevede interzicerea importului de produse pescărești capturate de navele care arborează pavilionul țărilor terțe necooperante.
În cazul Camerunului această interdicție ar trebui să acopere toate stocurile și speciile definite la articolul 2 punctul 8 din Regulamentul INN, întrucât neadoptarea de măsuri adecvate în legătură cu activitățile de pescuit INN care a dus la identificarea Camerunului ca țară terță necooperantă nu este limitată la un anumit stoc sau la anumite specii.
(23)
Se remarcă faptul că pescuitul INN, între altele, epuizează stocurile de pește, distruge habitatele marine, subminează conservarea și utilizarea sustenabilă a resurselor marine, denaturează concurența, pune în pericol securitatea alimentară, dezavantajează în mod nedrept pescarii corecți și fragilizează comunitățile costiere.
Având în vedere amploarea problemelor legate de pescuitul INN, se consideră necesar ca Uniunea să pună rapid în aplicare acțiunile cu privire la Camerun ca țară terță necooperantă.
Drept consecință, prezenta decizie ar trebui să intre în vigoare în ziua următoare datei publicării în Jurnalul Oficial al Uniunii Europene.
(24)
Dacă Camerunul demonstrează că situația care a justificat includerea sa pe listă a fost rectificată, Consiliul, hotărând cu majoritate calificată la propunerea Comisiei, înlătură Camerunul de pe lista țărilor terțe necooperante în conformitate cu articolul 34 alineatul (1) din Regulamentul INN.
Orice astfel de decizie de înlăturare de pe listă ar trebui să ia de asemenea în considerare adoptarea sau neadoptarea de măsuri concrete de către Camerun, măsuri care să permită obținerea unei îmbunătățiri durabile a situației,
ADOPTĂ PREZENTA DECIZIE:
Articolul 1 Republica Camerun se adaugă în anexa la Decizia de punere în aplicare 2014/170/UE.
Articolul 2 Prezenta decizie intră în vigoare în ziua următoare datei publicării în Jurnalul Oficial al Uniunii Europene.
Adoptată la Bruxelles, 20 februarie 2023.
Pentru Consiliu Președintele J.
BORRELL FONTELLES